**ΔΕΛΤΙΟ ΤΥΠΟΥ**

Το Εργαστήριο Δασικής Διαχειριστικής και Τηλεπισκόπησης της Σχολής Γεωπονίας, Δασολογίας και Φυσικού Περιβάλλοντος και το Ινστιτούτο Γενετικής Βελτίωσης και Φυτογενετικών Πόρων του Ελληνικού Γεωργικού Οργανισμού «ΔΗΜΗΤΡΑ,» στο πλαίσιο του ερευνητικού προγράμματος ***«ΕΡΜΗΣ: Έξυπνες Υπηρεσίες και Προϊόντα για το Ρύζι με τη χρήση Τηλεπισκοπικών Δεδομένων»***, διοργανώνουν ημερίδα με τίτλο «***Βιώσιμη Ανάπτυξη στην Καλλιέργεια Του Ρυζιού με τη Χρήση Σύγχρονων Τεχνολογιών»*.**

Η ημερίδα θα πραγματοποιηθεί στις 20 Δεκεμβρίου 2016 και ώρα 10.00 πμ, στο ξενοδοχείο Porto Palace Hotel στη Θεσσαλονίκη (αίθουσα: Dock Six II, δ/νση: 26ης Οκτωβρίου 65).

Στην ημερίδα θα παρουσιαστούν οι υπηρεσίες και τα προϊόντα που έχουν αναπτυχθεί στο πλαίσιο του προγράμματος ΕΡΜΗΣ που αφορούν την καλλιέργεια του ρυζιού, τόσο σε τοπικό όσο και σε περιφερειακό επίπεδο καθώς και η συμβολή τους:

* στη μείωση του κόστους της παραγωγής της καλλιέργειας
* στη μείωση του περιβαλλοντικού αποτυπώματος και
* στη βελτίωση της ποιότητας της παραγωγής ρυζιού

Η πρόσβαση στην ημερίδα είναι ελεύθερη για όλους τους ενδιαφερόμενους.

|  |
| --- |
| *Πληροφορίες:*  Α.Π.Θ: Ιωάννης Ζ. Γήτας (2310992699) / Δημήτριος Σταυρακούδης (2310992689)  ΕΛΓΟ ΔΗΜΗΤΡΑ: Δημήτριος Κατσαντώνης (2310471544, εσωτ. 204)  Website: http://www.ermes-fp7space.eu/el/homepage/ |